钦定古今图书集成/理学汇编/学行典/第253卷 > 张鹤翼
## 钦定古今图书集成/理学汇编/学行典/第253卷 > 张鹤翼

按《处州府志》：“张鹤翼，字鸣皋，丽水人。早孤，事母以孝
闻。苦志力学，与从兄凤翼并文行相砥砺。家居河埠，
有徽商以币物数笥见寄，遂往瓯逐贩。适家遭回禄，
宁缓己物，尽出所寄。商闻变，意不可复得，比至，一无
所失，喜出望外，不胜德之。生平以礼义自守，虽数不
偶，布衣终身未尝一屈公庭，与物无竞，人亦莫忍犯”
之。庭植花卉自娱，花下酒酣，得“家贫花富贵，酒淡兴
豪浓”之句，人多诵之。